Lav et referat af nedenstående tekst:

Tekst:
Bilister må væbne sig med tålmodighed, når de skal sejle fra Hirtshals. Terrortruslen mod Norge betyder, at alle færgepassagerers pas tjekkes, og det skaber lange køer. Mandag formiddag holdt biler i kø fra færgelejet i Hirtshals og helt ud til motorvejen. Den omfattende paskontrol betød også, at Color Line-færgen, som skulle have sejlet fra Hirtshals mod Kristiansand klokken 12.15, ikke kom afsted til tiden. De lange bilkøer omkring Hirtshals vil formentlig også opstå i de kommende dage, hvis den udvidede paskontrol fortsætter.

Referat:
Den ekstra kontrol på grund af terrortruslen mod Norge skaber kø fra færgelejet i Hirtshals og helt ud til motorvejen.